<classify> Hayo yalisemwa na msanii mkongwe wa maigizo hapa nchini, Bakari Mbelemba maarufu kwa jina la Mzee Jangala wakati akizungumza katika Jukwaa la Sanaa lililofanyika Baraza la Sanaa la Taifa BASATA mwanzoni mwa wiki jijini Dar es Salaam.Mzee Jangala aliyasema hayo wakati akijibu hoja iliyotolewa na msanii Christian Kauzeni aliyetaka kujua ni kwa nini wasanii wakongwe wengi wanakuwa na maisha magumu licha ya kuwa walifanya kazi nzuri zilizo wajengea umaarufu mkubwa hapa nchini.Wasanii wengi wakongwe hatukuwa na utaratibu wa kuweka akiba, lakini kwa sasa kuna mifuko mingi na mifumo mingi ya kujiwekea akiba, hivyo ni muhimu kwa wasanii kujiwekea akiba kwa ajili ya maisha ya baadaye,alisema Jangala.Katibu Mtendaji wa BASATA, Godfrey Mngereza alisema huu si wakati wa msanii kupata shida baada ya kustaafu au kuzeeka kwa kuwa kuna mifuko mingi ya kuweka akiba na hata ya huduma za afya, ambayo kwa michango kidogo inatoa unafuu mkubwa wa huduma.Haipendezi kwa msanii aliyekuwa na jina kubwa au umaarufu katika nchi anapokuwa amepatwa na maradhi kusubiri harambee ipite ili apate matibabu, msanii akijiunga na mfuko wa bima ya Afya kwa mfano NHIF analipa fedha kidogo sana na anapata uhakika wa matibabu kwa muda mrefu wa maisha yake, alisema Mngereza.  <topic>: MICHEZO 